**Elárulták: Bővül a Liptai-Pataki család**

**Liptai Claudia és Pataki Ádám jó ideje fontolgatta a családbővítés gondolatát, azonban csak nemrég hozták nyilvánosságra kis titkukat: már idén többen lesznek egy új szerelemgyerekkel.**

**A kendőzetlen őszinteségéről és kifinomult humoráról ismert műsorvezető elárulta, a boldogság négy keréken érkezik hozzájuk. Claudia életében meghatározó szerepet játszik a család, melynek mindennapjaiban új autójuk is ki fogja venni részét.**

**„***A családom a legnagyobb ajándék az életemben, mindennél jobban vigyázok rájuk.* ***Nagyon szeretek vezetni, de csak megbízható, műszakilag kifogástalan, a lehető legtöbb biztonsági felszereltséggel rendelkező kocsival vagyok hajlandó közlekedni. Korábban is vonzottak az SUV modellek,*** *mert kiváló adottságaik minden szempontból megfelelnek egy kétgyerekes családnak, ráadásul még a kutyánk is élvezheti a nagy tereket. Szerettem az előző autómat, azonban úgy gondolom, muszáj tartanom a tempót a folyamatosan fejlődő világgal, ami viszont nagyon helyesen a környezettudatosság felé halad. Egyébként is fontolgattam egy zöldebb autó beszerzését, hiszen már Ádám is évek óta elektromos autóval közlekedik és kiépítettük a házban a töltési lehetőséget. Időközben pedig az a megtiszteltetés ért, hogy felkértek az* ***MG márkanagykövetének****, amit boldogan és büszkén vállaltam*” – fogalmazott **Claudia**.

A házaspár ősszel, egy óbudai szalonmegnyitón találkozott először az újjászületett márkával, és első látásra beleszerettek a divatos megjelenésű, tágas, fejlett technológiával szerelt autókba. Claudia választása a plug-in hibrid [MG EHS](https://mgmotor.hu/mg-ehs) modellre esett, így mostantól a Luxury kivitelű, burgundivörös bőrkárpittal felszerelt SUV gondoskodik a Liptai-Pataki család kényelmes és biztonságos utazásairól. Az autó sportosan elegáns külsője, stílusosan kialakított, komfortos beltere, valamint tölthető hibrid hajtáslánca győzte meg igazán a műsorvezetőt, hiszen a gazdaságos villanymotornak köszönhetően, dinamikus menetteljesítmény mellé alacsony károsanyag-kibocsátás társul. Ezek mellett a minőséget igazoló 7 év gyári garancia már csak hab a tortán.

A népszerű műsorvezető hozzátette: „*A mindennapi közlekedésem során főként a városban autózom, óvoda, színház, különórák, stúdiók és a cukrászda között ingázva és jó érzéssel tölt el, hogy ha ezt a napi távot elektromos üzemmódban tudom megtenni, már azzal is hozzájárulok ahhoz, hogy egy tisztább levegőjű, fenntartható világban élhessünk, hiszen ez gyermekeink jövője szempontjából is nagyon fontos. Arról nem beszélve, hogy az autóba egész egyszerűen első pillantásra beleszerettem. Aki ismer, tudja, hogy imádok mindent, ami angol – például Ádámmal kiutazunk Londonba a Királynő születésnapjára – és az MG a brit gyökerei miatt máris belopta magát a szívembe.*”

**Liptai Claudia** a Duna Autónál, az ország legnagyobb MG szalonjában, ünnepélyes keretek között vette át vadonatúj kedvencét, az új családtagnak számító, hófehér [MG EHS](https://mgmotor.hu/mg-ehs)-t Markó Zoltántól, az MG magyarországi márkaigazgatójától. A biztonságos közlekedést hangsúlyozva az autóhoz átadási ajándékként kapott egy vezetéstechnikai tréninget, mely során az új autójával a Driving Camp tanpályáján szakképzett tréner segítségével gyakorolhatja, hogy extrém körülmények között is tudatosan és biztonságosan irányíthassa új autóját.

**Háttér:**

**MG autómárka**

Az MG (Morris Garages) Nagy-Britannia egyik első autómárkája, amelyet 1924-ben William Morris alapított. Történelme során a márka több mint 40 sebességi világrekordot döntött meg, köztük a „Világ leggyorsabb versenyautója” címét is magáénak tudhatta. Az MG DNS-alapelemei a csúcstechnika, a kifinomult stílus és a közel 100 éves múlt. 2007-ben új, stabil alapokra építkezve teljesen megújult a márka: a SAIC Motor – Kína legnagyobb autóipari konszernje – vásárolta meg, és azóta is biztos hátteret nyújt az MG fejlesztései és terjeszkedése számára. Ma a hétből öt kontinensen képviselteti magát, 2021-ben pedig már összesen 470 000 db autót gyártott le 6 országban megtalálható gyáraiban. A Morris Garages márka mára nemcsak a brit-, hanem a globális autóipar történetében is megkerülhetetlen szereplő. A Kínán kívüli globális értékesítési volumen 2007 óta már meghaladta az egymillió MG járművet, ami a teljes MG-értékesítés mintegy felét teszi ki.

A márka az Egyesült Királyságon kívüli európai terjeszkedését 2019 végén kezdte meg a hollandiai székhelyű MG Motor Europe létrehozásával. Modelljeit jelenleg 26 európai országban forgalmazzák, több mint 686 MG márkakereskedésben. Az értékesítés növekedési üteme is figyelemreméltó: 2019-hez képest 2021-ben a chiphiány és a koronavírus-járvány ellenére is több mint három és félszeresérenövelte eladásait. Sikerét nem csak a folyamatosan növekvő európai eladások, hanem a számtalan szakmai elismerés is bizonyítja. 2022 őszétől - a márka kelet-közép európai expanziós stratégiája részeként – már Magyarországon is elérhetővé vált, a Duna Motors Disztribúció Kft. importőri tevékenységének köszönhetően. A hazai értékesítés 2022. szeptemberében indult az országos lefedettséget biztosító 22 tagú MG márkakereskedői hálózattal.